FÈ SOU VAKSEN YO 
Gwosès ak Vaksen COVID-19 
Kesyon yo Poze Souvan 
Èske ou ansent oswa èske ou vle gen timoun nan lavni? Ou ka gen kesyon sou vaksen COVID-19. 

Èske vaksen COVID-19 san danje pou moun ki ansent?
Anpil moun te vin ansent epi akouche tibebe ki ansante apre yo fin resevwa vaksen COVID-19.  Pa gen prèv ke vaksen an koze avòtman oswa pwoblèm fètilite lakay fi oswa gason. Yo toujou ap etidye vaksen an lakay fi ki ansent. Men sa espesyalis yo konnen bay apnpil asirans. 

Poukisa mwen ta dwe pran Vaksen COVID-19 si mwen ansent?
Fi ansent yo gen plis chans pou yo fin malad grav avèk COVID-19 konpare a moun ki pa ansent. Fi ki ansent avèk COVID-19 gen plis risk konplikasyon nan gwosès la, sa vle di fè tibebe yo twò bonè. Pran yon vaksen COVID-19 se pi bon fason pou pwoteje w ansanm avèk tibebe w.  

E si mwen ta vle ansent nan pita?
Espesyalis yo rekòmande anpil vaksen COVID-19 pou moun ki ansent, kap bay tete, moun kap eseye vin ansent kounye a, oswa ki kapab vin ansent nan pita.

Ki kote mwen ta dwe ale si mwen gen plis kesyon?
Li nòmal pou w gen kesyon. Pale avèk pwofesyonèl swen sante w pou w jwenn enfòmasyon fyab ou bezwen pou pran desizyon ki bon pou ou.

Aprann plis nan mass.gov/CovidVaccineFacts